En middelsstor, kraftig, blank, brunlig trebukk, det er nokså stor forskjell på kjønnene. Hannen er mindre og smalere, ensfarget rødbrun til svart bortsett fra at dekkvingene er lysere. Hunnen er større og bredere, lysere rødlig, dekkvingene er svarte, gjerne med et par røde flekker, bredest bak midten. Antennene er kraftige og sagtakkede hos begge kjønn, litt over halve kroppslengden. Pronotum er avrundet uten tenner på sidene. Dekkvingene er nesten parallellsidige, rundet i spissen. Beina er nokså korte.